Μάρμαρο Παππάδου Λέσβου

Το Μάρμαρο Παππάδου ή Γέρας είναι οικισμός της Λέσβου στο Βόρειο Αιγαίο.

 Γενικά 
Το Μάρμαρο βρίσκεται στη δυτική πλευρά της εισόδου του Κόλπου της Γέρας, σε υψόμετρο 10 μέτρα ενώ  απέχει περίπου 25 χλμ. Ν.-ΝΔ. από τη Μυτιλήνη και 22 χλμ. Α.-ΒΑ. από το Πλωμάρι. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην κοινότητα Παππάδου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Παππάδο και τους Χαλατσούς αποτελούν την κοινότητα Παππάδου που υπάγεται στην Δημοτική Ενότητα Γέρας του Δήμου Μυτιλήνης. Σύμφωνα με την απογραφή 2021 απογράφησαν 108 κάτοικοι ενώ με αυτήν του 2011 ήταν 106«ΦΕΚ αποτελεσμάτων ΜΟΝΙΜΟΥ πληθυσμού», σελ. 10815 (σελ. 341 του pdf).

 Σημείωση 
Στον ίδιο δήμο αλλά κοντά στην Μόρια βρίσκεται ο συνώνυμος οικισμός Μάρμαρο.

Παραπομπές

Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης